
REPUBLIKA HRVATSKA
ZADARSKA ŽUPANIJA
OPĆINA GRAČAC
OPĆINSKO VIJEĆE
KLASA: 024-04/26-01/12
URBROJ: 2198-31-02-26-2
U Gračacu, 3. studenog 2026. godine


ZAPISNIK

12. sjednice Općinskog vijeća Općine Gračac održane 3. studenog 2026. godine s početkom u 18,00 sati u općinskoj vijećnici, Park sv. Jurja 1 u Gračacu.

Sjednicu vodi predsjednica Općinskog vijeća, Dajana Šušnja Jasenko koja pozdravlja nazočne te poziva na prozivanje radi utvrđivanja kvoruma.

NAZOČNI: Dajana Šušnja Jasenko, Ivana Krpan, Rajko Obradović, Radmila Zec, Nina Marković, Silvana Tintor, Rade Dubajić, Vladimir Javorović, Tatjana Munižaba, Milorad Stanisavljević i Damir Vojvodić. 

NENAZOČNI: Robert Juko, Katarina Šulentić Kalašević, Antonio Filipin, Ivan Češljić i Ankica Rosandić. 

Utvrđuje se da je sjednici nazočno 11 od 16 vijećnika, stoga postoji kvorum za održavanje sjednice i donošenje odluka.

OSTALI NAZOČNI: Općinski načelnik Goran Đekić; zamjenik općinskog načelnika iz reda pripadnika srpske nacionalne manjine Nebojša Rađenović, pročelnica Jedinstvenog upravnog odjela Općine Gračac Sandra Kukić te službenice Manuela Filipović, Vinka Grubešić, Anka Šulentić, Radmila Kričković, Svjetlana Valjin i Bojana Fumić; direktorica trgovačkog društva Gračac čistoća d.o.o. Ankica Jerković. 
 
Aktualni sat započinje u 18, 04: 

Ivana Krpan- što se riješilo s cisternom u Srbu, direktorica je tu, tko će platiti štetu, valjda čovjek nije kriv, ali neće Općina platiti? Načelnik- direktorica je tu, procijenjeno je na nekih 14 i nešto tisuća eura, može se prodati u takvom stanju, postoji ugovor između DVD-a i Čistoće, DVD će morati platiti cisternu. Damir Vojvodić- pokriva li polica osiguranja štetu? Ankica Jerković- nije kasko, ovo osiguranje to ne pokriva. Ivana Krpan- a popravak ceste i izvlačenje tko će platiti? Načelnik- DVD Srb. Ivana Krpan- DVD kojega financira Općina. Načelnik- DVD i VZ Zadarske županije. Vladimir Javorović- kada će ta financijska injekcija od vjetroelektrana da priredimo svečani doček? Drugo pitanje je smeće u Štikadi, u Gospiću se nešto dešava, a tu? Načelnik- već sam okladu izgubio da će biti, prvo do 1. 10. Mislim da će biti uskoro, prije par dana pred premijerom je bilo pitanje u Solarisu, bila su iz svake županije po dvojica predstavnika općina, bilo je predavanje, državni tajnik je bio, rečeno da je previše 1 cent, ali da će biti nešto, oni su za dogovor na pola toga, ovi vlasnici vjetroelektrana, to je 3,75 puta više nego sad. Rade Dubajić- na to se neće pristati? Načelnik- mislim da ćemo mi tražiti 1 cent. Što se tiče smeća načelnik Lovinca je bio, on se nada da je to među ovih 6 što je sada na redu, imali smo sastanak, rješavali neku imovinu kod njih što se vodi na Općinu Gračac, imaju oko toga problema. Damir Vojvodić- kako komentirate izjavu Pupovca i Šimprage u odnosu na vjetroelektrane na području Općine Gračac, koliko vidim oni su bar u javnosti protiv toga? Načelnik: mi smo usuglašeni s njima, sličan stav imamo, mislimo da tu već ima dovoljno vjetroelektrana, sad bih volio da nema niti jedne jer nema prihoda, a na tom području ih je već dosta. Milorad Stanisavljević- ako ta odluka bude od strana Vlade, da li ide u Sabor? Načelnik- to je odluka Vlade, uredba. Ni ovaj zakon što su sada mijenjali nije imao dva čitanja. Radmila Zec- za panele za čovjeka u Zrmanji, ovaj što je 100- postotni invalid, tko održava panele, trebao bi doći? Svjetlana Valjin- Općina je dodijelila po projektu, ne znam što će biti, projekt je završio, on je to dobio kao neku izvanrednu pomoć, mi to nemamo u proračunu,  stari su i možda bi trebali u otpis. HEP je preko SNV-a nešto osigurao, već su neki dobili u Glogovo, navodno je nekih 100 osigurano za našu općinu. Baterije su skupe,  firma koja je nekada to održavala nema interesa te stare sustave više održavati. Stari su sad već 10 godina, projekt je trajao 8 godina, njemu su premješteni stari paneli od nekoga. Načelnik- jesu li tada bila sredstva? Svjetlana Valjin- da, ali nemamo već dvije godine. Milorad Stanisavljević- to su dolazili iz Pule. Radmila Zec- može li dobiti nove? Svjetlana Valjin- SNV, Nebojša zna. Radmila Zec- taj čovjek je invalid, rano je mrak. Nebojša Rađenović- vidjet ćemo sutra. Svjetlana Valjin- dobili su nekakvih fiktivnih 100 panela, netko u Drenovcu je preko Rajke Rađenović dobio. 
Aktualni sat završen je u 18,18.

Kao u pozivu za sjednicu, predsjednica predlaže


DNEVNI RED:
1. Prijedlog I. Izmjena i dopuna Proračuna Općine Gračac za 2026. godinu
2. Prijedlog Izmjene i dopune Programa građenja komunalne infrastrukture na području Općine Gračac za 2026. godinu
3. Prijedlog Izmjene i dopune Programa održavanja komunalne infrastrukture na području Općine Gračac za 2026. godinu
4. Prijedlog Izmjene i dopune Plana utroška sredstava od prodaje obiteljske kuće ili stana u državnom vlasništvu na  potpomognutom području Općine Gračac u 2026. godini
5. Prijedlog Izmjene i dopune Programa utroška sredstava od poljoprivrednog zemljišta u vlasništvu Republike Hrvatske za 2026. godinu
6. Prijedlog Izmjene i dopune Programa utroška sredstava šumskog doprinosa za 2026. godinu
7. Prijedlog Izmjene i dopune Programa utroška sredstava naknade za eksploataciju mineralnih sirovina za 2026. godinu
8. Prijedlog Izmjene i dopune Programa javnih potreba u školstvu, predškolskom odgoju i obrazovanju za 2026. godinu
9. Prijedlog Izmjene i dopune Socijalnog programa Općine Gračac za 2026. godinu
10. Prijedlog Izmjene i dopune Programa javnih potreba u kulturi i religiji Općine Gračac za 2026. godinu
11. Prijedlog Izmjene i dopune Programa javnih potreba u sportu Općine Gračac za 2026. godinu
12. Prijedlog Odluke o davanju suglasnosti na Opće uvjete isporuke komunalne usluge ukopa pokojnika unutar groblja na području Općine Gračac

Prijedloga za izmjene i dopune nema, vijećnicu glasuju te s 11 ZA, 0 PROTIV, 0 UZDRŽANIH (od ukupno 11 nazočnih vijećnika) jednoglasno usvajaju dnevni red koji usvojen glasi:

DNEVNI RED:
1. Prijedlog I. Izmjena i dopuna Proračuna Općine Gračac za 2026. godinu
2. Prijedlog Izmjene i dopune Programa građenja komunalne infrastrukture na području Općine Gračac za 2026. godinu
3. Prijedlog Izmjene i dopune Programa održavanja komunalne infrastrukture na području Općine Gračac za 2026. godinu
4. Prijedlog Izmjene i dopune Plana utroška sredstava od prodaje obiteljske kuće ili stana u državnom vlasništvu na  potpomognutom području Općine Gračac u 2026. godini
5. Prijedlog Izmjene i dopune Programa utroška sredstava od poljoprivrednog zemljišta u vlasništvu Republike Hrvatske za 2026. godinu
6. Prijedlog Izmjene i dopune Programa utroška sredstava šumskog doprinosa za 2026. godinu
7. Prijedlog Izmjene i dopune Programa utroška sredstava naknade za eksploataciju mineralnih sirovina za 2026. godinu
8. Prijedlog Izmjene i dopune Programa javnih potreba u školstvu, predškolskom odgoju i obrazovanju za 2026. godinu
9. Prijedlog Izmjene i dopune Socijalnog programa Općine Gračac za 2026. godinu
10. Prijedlog Izmjene i dopune Programa javnih potreba u kulturi i religiji Općine Gračac za 2026. godinu
11. Prijedlog Izmjene i dopune Programa javnih potreba u sportu Općine Gračac za 2026. godinu
12. Prijedlog Odluke o davanju suglasnosti na Opće uvjete isporuke komunalne usluge ukopa pokojnika unutar groblja na području Općine Gračac

Na poziv predsjednice vijećnicima da iznesu svoje primjedbe na zapisnik s prethodne, 11. sjednice Općinskog vijeća primjedbi nije bilo čime se isti smatra usvojenim.


Ad 1. Prijedlog I. Izmjena i dopuna Proračuna Općine Gračac za 2026. godinu
Ispred općinskog načelnika kao predlagatelja prijedlog još ukratko obrazlaže Vinka Grubešić- prema predloženim izmjenama smanjuje se za 2,45%, najveći dio odnosi se na usklađivanje aktivnosti s realizacijom, neke se aktivnosti smanjuju, a neke povećavaju, kao što je financiranje Vatrogasne zajednice Gračac, izrada projektne dokumentacije, održavanje nerazvrstanih cesta, poslovna zona, sufinanciranje prijevoza učenika, prijevoz predškolske djece, tu su i korisnici proračuna radi osiguranja za troškove njihova poslovanja; tu je i usklada sa stvarnim ostvarenjem prihoda. Prijava za raspravu nema. Vijećnici glasuju s 8 ZA, 0 PROTIV, 3 UZDRŽANA (od ukupno 11 nazočnih vijećnika). Utvrđuje se da nije usvojeno potrebnom većinom glasova svih vijećnika.
Općinski načelnik izjavljuje da, obzirom da nije usvojeno, povlači predložene izmjene programa koje su vezane uz rebalans Proračuna (od 2. do 11. točke).

Ad 2. Prijedlog Izmjene i dopune Programa građenja komunalne infrastrukture na području Općine Gračac za 2026. godinu- prijedlog povučen.

Ad 3. Prijedlog Izmjene i dopune Programa održavanja komunalne infrastrukture na području Općine Gračac za 2026. godinu- prijedlog povučen.

Ad 4. Prijedlog Izmjene i dopune Plana utroška sredstava od prodaje obiteljske kuće ili stana u državnom vlasništvu na  potpomognutom području Općine Gračac u 2026. godini- prijedlog povučen.

[bookmark: _Hlk215146316]Ad 5. Prijedlog Izmjene i dopune Programa utroška sredstava od poljoprivrednog zemljišta u vlasništvu Republike Hrvatske za 2026. godinu- prijedlog povučen.

Ad 6. Prijedlog Izmjene i dopune Programa utroška sredstava šumskog doprinosa za 2026. godinu- prijedlog povučen.

Ad 7. Prijedlog Izmjene i dopune Programa utroška sredstava naknade za eksploataciju mineralnih sirovina za 2026. godinu- prijedlog povučen.

Ad 8. Prijedlog Izmjene i dopune Programa javnih potreba u školstvu, predškolskom odgoju i obrazovanju za 2026. godinu- prijedlog povučen.

Ad 9. Prijedlog Izmjene i dopune Socijalnog programa Općine Gračac za 2026. godinu- prijedlog povučen.

Ad 10. Prijedlog Izmjene i dopune Programa javnih potreba u kulturi i religiji Općine Gračac za 2026. godinu- prijedlog povučen.

Ad 11. Prijedlog Izmjene i dopune Programa javnih potreba u sportu Općine Gračac za 2026. godinu- prijedlog povučen.



Ad 12. Prijedlog Odluke o davanju suglasnosti na Opće uvjete isporuke komunalne usluge ukopa pokojnika unutar groblja na području Općine Gračac. Prijedlog Općih uvjeta ukratko objašnjava direktorica Gračac čistoće Ankica Jerković- prijedlog općih uvjeta upućen je, većina je odluka ista, uređuje prava i obveze korisnika, malo detaljnije uređenje, kao npr. na koji način i u kojem vremenu se može javljati, ostvarenje prava ukopa tko ima i što dostavlja, ukop određenih osoba po odluci načelnika, pitanje održavanja, način obračuna. Cjenik će se donijeti usklađen približno sa sadašnjim i odobrava ga načelnik, ostale odredbe iste, nije bilo promjena. Rade Dubajić- koliko će biti okvirno cijena usluge ukopa? Ankica Jerković- mi to još ne radimo, uglavnom  pogrebnik Pil, mi nemamo još uvjete. Rade Dubajić- to je ovdje problem, bilo bi praktičnije. Milorad Stanisavljević- nitko neće da se bavi niti s oblačenjem pokojnika. Svjetlana Valjin- to nije ukop, to je priprema i oprema pokojnika. Vijećnici glasuju te s 11 ZA, 0 PROTIV, 0 UZDRŽANIH (od ukupno 11 nazočnih vijećnika) jednoglasno usvajaju prijedlog te donose

Odluku o davanju suglasnosti
na Opće uvjete isporuke komunalne usluge ukopa pokojnika
unutar groblja na području Općine Gračac

	koja se prilaže i sastavni je dio ovog zapisnika.

Općinski načelnik- mogli ste amandmane na rebalans ako ste smatrali da ima nešto što treba promijeniti, sada ide ubrzo i proračun, dajte svoje prijedloge, ovako samo kočite rad, ako imate primjedbu da nešto nije u redu, neke stvari ne mogu se sada raditi, trebate to prije dati, možda ste u pravu, ali ovo samo koči, Čistoća sutra možda nema za čišćenje snijega. Ivana Krpan- pa to smo već donijeli. Načelnik- nismo znali početkom godine kako će biti.

Sjednica je zaključena u 18,35.



ZAPISNIČAR                                                                  PREDSJEDNICA 
Bojana Fumić                                                                Dajana Šušnja Jasenko

